**KŐSZEG VÁROS ÖNKORMÁNYZATÁNAK Iktatószám: K/ /2024.**

**Pénzügyi, Jogi és Rendészeti Bizottsága**

**Városfejlesztési, Idegenforgalmi, Környezetvédelmi és Vagyonügyi Bizottsága**

**JEGYZŐKÖNYV**

**Készült: 2024. június 19-én** 14 óra 00 perctől a Városháza 101-es termében a Pénzügyi, Jogi és Rendészeti, Városfejlesztési, Idegenforgalmi, Környezetvédelmi és Vagyonügyi Bizottság **együttes** üléséről.

**Jelen vannak:**

**A Pénzügyi, Jogi és Rendészeti Bizottságból:**

* Sas Norbert bizottsági elnök
* Csiki István
* Harkai Norbert
* Takácsné Varga Ágnes
* Horváth Ferenc
* Schwahofer Péter
* Solymosi Tamás **(7 fő)**

**A** **Városfejlesztési, Idegenforgalmi, Környezetvédelmi és Vagyonügyi Bizottságbó**l:

* Kiss Péter bizottsági elnök
* Kiss Zoltán Miksa
* Takácsné Varga Ágnes
* Gelencsér Júlia
* Harsányi Zsolt
* Stampf Ervin **(6 fő)**

**Tanácskozási joggal vannak jelen:**

* Dr Zalán Gábor jegyző
* Dr. Nagy Edina aljegyző
* Dr. Dömötör Ramóna Igazgatási és Építéshatósági osztályvezető
* Katona – Freyberger Anett Pénzügyi és Gazdálkodási osztályvezető helyettes
* Németh Ildikó Városüzemeltetési osztályvezető
* Eső Attila-Kőszegi Városüzemeltető Kft. igazgatója
* Raposa Helga Kőszegi Szociális Gondozási Központ Intézményvezető
* Esső Zoltán -Kőszegi Városüzemeltető Kft. Műszaki részlegvezető

Az együttes ülést a pénzügyi bizottság elnöke Sas Norbert vezeti. A pénzügyi bizottságból 7 fő, a városfejlesztési bizottság részéről 6 fő van jelen az ülésen, így mindkét bizottság határozatképes.

miután a napirendeket, melyet szavazásra bocsájt, 13 igen szavazattal elfogadott az együttes bizottság.

**Sas Norbert**, a bizottsági ülés levezető elnöke üdvözli a bizottságok tagjait, majd szavazásra bocsátja a kiküldött napirendet, amelyet mindkét bizottság egyhangúlag elfogad. Tájékoztatja a jelenlévőket, hogy az együttes ülés két napirendi pontot érint a nyílt ülésen, valamint az azt követő zárt ülés is két közös napirendi pontot tartalmaz. Javasolja, hogy haladjanak a kiküldött meghívó szerinti sorrendben a napirendekkel.

**Napirend:**

1. Kőszeg Város Önkormányzata Képviselő-testületének a közterület-használatról és a városkép védelméről szóló 1/2000. (II. 1.) önkormányzati rendelet módosítása

*Előadó a polgármester nevében: Németh Ildikó városüzemeltetési osztályvezető*

1. Beszámoló a 2023. évi temetőüzemeltetési tevékenységről, tájékoztatás a tevékenységgel összefüggő bevételekről és kiadásokról

*Előterjesztő: Eső Attila igazgató*

1. A házi gyermekorvosi körzetek helyettesítésére vonatkozó megállapodások megkötése *(csak Pénzügyi, Jogi és Rendészeti Bizottság tárgyalja)*

*Előadó a polgármester nevében: dr. Dömötör Ramóna mb. igazgatási osztályvezető*

1. A Kőszegi Szociális Gondozási Központ Idősek Otthonával kapcsolatos döntések meghozatala *(csak Pénzügyi, Jogi és Rendészeti Bizottság tárgyalja)*

*Előadó a polgármester nevében: dr. Dömötör Ramóna mb. igazgatási osztályvezető*

1. A Kőszegi Közös Önkormányzati Hivatal működési rendjéről szóló szabályzatának és alapító okiratának módosítása ***(****csak Pénzügyi, Jogi és Rendészeti Bizottság tárgyalja****)***

*Előadó a jegyző nevében: Dr. Nagy Edina aljegyző*

1. Döntés sikertelenül értékesített ingatlanokról (Rákóczi F. u. 63. fszt. 2 és fszt. 5. lakások) *(csak a Városfejlesztési, Idegenforgalmi, Környezetvédelmi és Vagyonügyi Bizottság tárgyalja)*

*Előadó a polgármester nevében: Németh Ildikó városüzemeltetési osztályvezető*

Zárt ülés keretében tárgyalandó:

1. Közterület-használati engedély elleni fellebbezés

*Előadó a polgármester nevében: Németh Ildikó városüzemeltetési osztályvezető*

1. Kálvária 69. I/3. sz. alatti lakásra kiírt pályázat érvénytelenné nyilvánítása

*Előadó a polgármester nevében: Németh Ildikó városüzemeltetési osztályvezető*

1. **napirend**

Kőszeg Város Önkormányzata Képviselő-testületének a közterület-használatról és a városkép védelméről szóló 1/2000. (II. 1.) önkormányzati rendelet módosítása

**Németh Ildikó:** Kőszeg Város Önkormányzata Képviselő-testületének a közterület-használatról és a városkép védelméről szóló 1/2000. (II. 1.) önkormányzati rendeletét módosítását kezdeményezzük, mivel 2024. június 14. és 2024. július 14. között kerül megrendezésre a 2024-es labdarúgó Európa-bajnokság, illetve 2024. július 26-án kezdődik a XXXIII. Nyári Olimpiai játékok és tapasztaltak szerint igény mutatkozik több vendéglátóipari egység részéről, hogy teraszaikon televízió kihelyezésével biztosítsák vendégeik számára a sportesemények megtekintését.

Legutóbb 2016-ban történt módosítás, mely akkori labdarúgó Európa-bajnokság idejére vonatkozott, a jelenlegi módosítást úgy készítettük elő, hogy a jövőben bármilyen EB, VB és az Olimpiai játékok idejére biztosítanánk lehetőséget a teraszokon történő televíziós közvetítésre.

**Sas Norbert:** Esti időszak vonatkozásában korlátozásában tartalmaz valamit a rendelet?

**Németh Ildikó:** Maga a rendelet rendelkezik a teraszok nyitvatartásával kapcsolatban, amely 8:00 és 24:00 közé van korlátozva. Ennél a módosításnál nem határoztunk meg időkorlátot, mivel az előkertek nyitva tartása amúgy is korlátozott.

**Sas Norbert:** Ebből kifolyólag akkor éjszakába is nyúlhat?

**Dr. Zalán Gábor:** A mostani labdarúgó Európa-bajnokságon 21:00-kor kezdődik az utolsó mérkőzés, amelynek éjfélkor vége van, amely a mostani szabályozás szerint megengedhető.

**Kiss Péter:** Avisszavonásról is kell majd döntenünk?

**Dr. Zalán Gábor:** Ezzel a rendelet módosítással pont azt akartuk elérni, hogy a jövőbeni sportesemények okán ne kelljen mindig testület elé hozni. Innentől fogva a televíziós közvetítés a vendéglátóipari előkertekben megengedett lenne. A Képviselő-testületnek bármikor van szabályozási lehetősége, ha úgy ítéli meg, hogy esetlegesen az időeltolódás miatt úgy kezdődnek ezek az események, hogy zavaró a környék lakói számára, bármikor módosíthatjuk a rendeletet.

A bizottsági ülés levezető elnöke szavazásra bocsájtja a határozati javaslatot, melynek eredménye**:**

* *Pénzügyi, Jogi és Rendészeti Bizottság*: **egyhangú - 7 igen**
* *A* *Városfejlesztési, Idegenforgalmi, Környezetvédelmi és Vagyonügyi Bizottság*: **egyhangú- 6 igen**

**A Pénzügyi, Jogi és Rendészeti Bizottság az alábbi határozatot hozta:**

**34/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek, hogy Kőszeg Város Önkormányzatának a közterület-használatról és a városkép védelméről szóló 1/2000 (II. 1.) szóló önkormányzati rendelet módosítását fogadja el.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**A Városfejlesztési***,* **Idegenforgalmi, Környezetvédelmi és Vagyonügyi Bizottság az alábbi határozatot hozta:**

**31/2024 (VI.19.) számú határozat**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy Kőszeg Város Önkormányzatának a közterület-használatról és a városkép védelméről szóló 1/2000 (II. 1.) szóló önkormányzati rendelet módosítását fogadja el.

**Felelős:** Kiss Péter bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**2. napirendi pont**

Beszámoló a 2023. évi temetőüzemeltetési tevékenységről, tájékoztatás a tevékenységgel összefüggő bevételekről és kiadásokról

.

**Eső Attila:** Nem tenne hozzá sok mindent az előterjesztéshez., amit fontos megemlíteni, hogy 2023-ban elkészült az Új köztemető, amely azóta átadásra került. Nagyobb beruházásként pedig a kőszegfalvi temető oldalsó és utcafronti kerítéscseréje történt meg.

**Sas Norbert:** A régi temető kerítésével kapcsolatban kaphatnánk némi tájékoztatást, milyen állapotban van? Mert ott is omladozik a kerítés, többször beszéltünk róla, hogy milyen állapotban van.

**Eső Attila:** Városüzemeltető Nonprofit Kft.-nek erről nincs tudomása.

A bizottsági ülés levezető elnöke szavazásra bocsájtja a határozati javaslatot, melynek eredménye**:**

* *Pénzügyi, Jogi és Rendészeti Bizottság*: **egyhangú - 7 igen**
* *A Városfejlesztési, Idegenforgalmi, Környezetvédelmi és Vagyonügyi Bizottság*: **egyhangú- 6 igen**

**A Pénzügyi, Jogi és Rendészeti Bizottság az alábbi határozatot hozta:**

**35/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek a Városüzemeltető Nonprofit Kft 2023. évi temetőüzemeltetési tevékenységről szóló beszámoló, valamint a tevékenységgel összefüggő bevételekről és kiadásokról szóló tájékoztatás elfogadására.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**A Városfejlesztési***,* **Idegenforgalmi, Környezetvédelmi és Vagyonügyi Bizottság az alábbi határozatot hozta:**

**32/2024 (VI.19.) számú határozat**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Városüzemeltető Nonprofit Kft 2023. évi temetőüzemeltetési tevékenységről szóló beszámoló, valamint a tevékenységgel összefüggő bevételekről és kiadásokról szóló tájékoztatás elfogadására.

**Felelős:** Kiss Péter bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**3****. napirendi pont**

A házi gyermekorvosi körzetek helyettesítésére vonatkozó megállapodások megkötése

**Dr. Dömötör Ramóna:** A gyermekorvosi alapellátással összefüggő feladatokat az 1. és 2. számú gyermekorvosi körzetben 2024. június 30-ig Dr. Masát Péter, Dr. Garda Károly és Dr. Gábriel András látják el.

Próbáltunk egyeztetni a doktor urakkal, hogy 2024. július 1-től milyen koncepcióban tudják vállalni az ellátást. Dr. Masát Péter és a Dr. Garda Károly július 1-től ellátná a feladatokat. Az előterjesztésben 2024. augusztus 11-ig van meghatározva egy időszak, melyet a Képviselő -testületi ülésre 2024. augusztus 31-re módosítjuk majd az előterjesztésben is, mivel Dr. Szalados Katalin rendelése módosítva lesz, mivel 2024. szeptember 1. és 30. közt vállalná az 1. körzet ellátását.

Gyakorlatban ez úgy néz ki, hogy július 1-től augusztus 31-ig a két körzetet együttesen Dr. Garda Károly és dr. Masát Péter napi 4 órában látják el.

2024. szeptember 1-től 2024. szeptember 30-ig újra külön lesz majd a két gyermekorvosi körzet ellátása. Az 1. számú körzetben dr. Szalados Katalin, a 2. számú körzetben Dr. Masát Péter és keddi napokon pedig dr. Garda Károly rendel, így szeptember 30-ig le tudjuk fedni a két körzet ellátását és megkötni az új szerződéseket. A gyermekorvosok akadályoztatásuk esetén továbbra is vállalják egymás helyettesítését.

**Sas Norbert:** Van esetleg kilátásban állandó praxis?

**Dr. Dömötör Ramóna:** Jelenleg nincs, de a hosszútávú helyettesítés megoldott.

**Sas Norbert:** Gondolom a helyettesítés anyagilag nem kifizetődő.

A bizottsági ülés levezető elnöke ezután szavazásra bocsájtja az előterjesztésben lévő határozati javaslatot, melynek eredménye**: 6 igen – 1 nem**

**A Pénzügyi, Jogi és Rendészeti Bizottság az alábbi bizottsági javaslatot hozta:**

**36/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek a Kőszeg Város Önkormányzata, valamint Dr. Masát Péter között kötendő, a házi gyermekorvosi feladatok helyettesítéssel történő ellátásáról szóló szerződést a melléklet szerinti tartalommal jóváhagyásra és hatalmazza fel a polgármestert a szerződés aláírására.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**37/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek a Kőszeg Város Önkormányzata, valamint a Gardamed Bt. között kötendő, a házi gyermekorvosi feladatok helyettesítéséről szóló megbízási szerződést a melléklet szerinti tartalommal jóváhagyásra és hatalmazza fel a polgármestert a szerződés aláírására.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**38/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek a Kőszeg Város Önkormányzata, valamint a Baby Help Bt. között kötendő, a házi gyermekorvosi feladatok helyettesítéséről szóló megbízási szerződést a melléklet szerinti tartalommal jóváhagyásra és hatalmazza fel a polgármestert a szerződés aláírására.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**4. napirendi pont**

A Kőszegi Szociális Gondozási Központ Idősek Otthonával kapcsolatos döntések meghozatala

**Dr. Dömötör Ramóna:** Már 2023-ban is döntött arról a Képviselő-testület, hogy a Kőszegi Szociális Gondozási Központ Idősek Otthonában dolgozók részére a munkaerő megtartása okán havi 150.000, - Ft/fő kereset-kiegészítést biztosít, amennyiben vállalják a tovább foglalkoztatásukat

a Magyar Máltai Szeretetszolgálat Egyesülethez történő feladatátadást követően. Ezt a támogatást 2024. évben is biztosítaná az Önkormányzat az átvevő intézmény részére nyújtott működési támogatás keretében.

Technikai okai miatt még a feladatátadás előtt, a 12/2024. (I.24.) képviselő-testület határozatot vissza kell vonni és új döntést kell hozni, mivel a Magyar Máltai Szeretetszolgálat Államtól kapott támogatását ugyanazon jogcímen nem tudjuk átadni és a dolgozók részére közvetlenül kifizetni.

**Raposa Helga:** A támogatás hat embert érint, akik vállalták a tovább foglalkoztatást. Nekik így át tudjuk adni közvetlenül ezt az összeget és nem a Magyar Máltai Szeretetszolgálatnak kell tovább kezelnie.

A bizottsági ülés levezető elnöke ezután szavazásra bocsájtja az előterjesztésben lévő határozati javaslatot, melynek eredménye: **egyhangú-7 igen**

**A Pénzügyi, Jogi és Rendészeti Bizottság az alábbi bizottsági javaslatot hozta:**

**39/2024 (VI.19.) számú határozat**

1. Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek, hogy vonja vissza Kőszeg Város Önkormányzata Képviselő-testülete a 12/2024. (I.24.) számú képviselő-testületi határozatát.

2. Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek, hogy rendelje el a Kőszegi Szociális Gondozási Központ Idősek Otthona azon dolgozóinak, akik megállapodás alapján vállalják a tovább-foglalkoztatásukat a Magyar Máltai Szeretetszolgálat Egyesületnél, a Kőszegi Szociális Gondozási Központ saját költségvetése terhére a 2024. évre járó 150.000, -Ft/fő/hó összeg egyéb juttatásként egyösszegben történő ki fizetését.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**5. napirendi pont**

A Kőszegi Közös Önkormányzati Hivatal működési rendjéről szóló szabályzatának és alapító okiratának módosítása

.

**Dr. Nagy Edina:** Egy technikai jellegű módosításról kell döntést hozni, amelyet átvezetünk a Hivatal működési rendjén. Két módosításról van szó mivel a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet módosításáról szóló 1/2023. (III. 6.) PM rendelet 4. §-a a rövid távú közfoglalkoztatás kormányzati funkciót hatályon kívül helyezte. A Hivatal működési rendjéről szóló Szabályzat tartalmazza az alaptevékenységeinek kormányzati funkciók szerinti besorolásának felsorolását, melyben még fenti kormányzati funkció szerepel, valamint az alapító okirat is, ezért egyidejűleg annak felülvizsgálatáról is intézkedni kell és hatályon kívül kell helyezni a rövid távú közfoglalkoztatás kormányzati funkciót. Az átszervezés következtében a Kőszegi Múzeum, Könyvtár és Levéltár névváltozását is át kell vezetnünk.

A bizottsági ülés levezető elnöke ezután szavazásra bocsájtja az előterjesztésben lévő határozati javaslatot, melynek eredménye**: egyhangú-7 igen**

**A Pénzügyi, Jogi és Rendészeti Bizottság az alábbi bizottsági javaslatot hozta:**

**40/2024 (VI.19.) számú határozat**

Kőszeg Város Önkormányzatának Pénzügyi, Jogi és Rendészeti Bizottsága javasolja a Képviselő-testületnek, hogy hagyjajóvá a Kőszeg Város Önkormányzata Képviselő-testületének működési rendjéről szóló szabályzat módosítását 2024. július 1-i hatállyal a melléklet szerinti tartalommal.

**Felelős:** Sas Norbert bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**6. napirendi pont**

Döntés sikertelenül értékesített ingatlanokról (Rákóczi F. u. 63. fszt. 2 és fszt. 5. lakások)

.

**Németh Ildikó:** A tavalyi év folyamán a Rákóczi Ferenc utca 63. sz. alatti társasházban két megüresedett önkormányzati lakás liciteljárás útján történő értékesítéséről született döntés.

A kisebbik lakás értékesítéséről értékhatárra tekintettel a Városfejlesztési, Idegenforgalmi, Környezetvédelmi és Vagyonügyi Bizottság döntött, ezen lakás tekintetében eredményes liciteljárást folytattunk le, azonban adásvételi szerződés aláírását követően a vételár megfizetése nem történt meg a vevő részéről, így az önkormányzat kénytelen volt elállni a szerződéstől.

A nagyobbik lakás sikertelen pályáztatása miatt a Képviselő-testület a Vagyonrendeletben biztosított lehetőséggel élve kétszeri sikertelen pályáztatása után 2024. február 15-én 20 %-kal csökkentette a vételárat.

A kisebbik lakás újbóli hirdetése és ezzel egyidejűleg megtörtént, de mindkét lakás folyamatos pályáztatása érdeklődő hiányában eredménytelenül zárult.

Két határozati javaslatot fogalmaztunk meg, mivel mindkét ingatlan esetében 25%-ig csökkentheti a vételárat és részletfizetést is engedélyezhet a Testület.

**Kiss Péter:** Tekintettel az állapotukra, mindkét lakás árát javaslom, hogy 25%-kal csökkentsük le.

Mivel kérdés és hozzászólás nem hangzik el, a bizottsági elnök a megjelölt 25%-kal csökkentett árra vonatkozó javaslatot teszi fel szavazásra.**: egyhangú-6 igen**

**A Városfejlesztési***,* **Idegenforgalmi, Környezetvédelmi és Vagyonügyi Bizottság az alábbi határozatot hozta:**

**33/2024 (VI.19.) számú határozat**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek aKőszeg Város Önkormányzatának Képviselő-testülete az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelete 20. § (5) bekezdésében foglalt jogkörével élve a Kőszeg Város Önkormányzatának tulajdonában lévő Kőszeg, Rákóczi F. u. 63. fsz. 2. (Hrsz.: 2392/A/3) szám alatti, 48 m2 nagyságú lakás megnevezésű ingatlant a Képviselő-testület 131/2023. (VII.26.) képviselő-testületi határozatában elrendelt liciteljárás útján értékesítését az ingatlanforgalmi értékbecslésben szereplő 9.696.000,- Ft 25%-ával csökkentett, 7.272.000,- Ft induló vételáron.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert az önkormányzat ügyvédje által elkészítendő adásvételi szerződés aláírására.

**Felelős:** Kiss Péter bizottsági elnök a képviselő-testület elé terjesztésért

**Határidő:** Képviselő-testületi ülés időpontja

**34/2024 (VI.19.) számú határozat**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Kőszeg Város Önkormányzatának Képviselő-testülete az önkormányzat vagyonáról és a vagyonnal való gazdálkodás szabályairól szóló 1/2007. (II. 2.) önkormányzati rendelete 20. § (5) bekezdésében foglalt jogkörével élve a Kőszeg Város Önkormányzatának tulajdonában lévő Kőszeg, Rákóczi F. u. 63. fsz. 5. (Hrsz.: 2392/A/6) szám alatti, 33 m2 nagyságú lakás megnevezésű ingatlant a Városfejlesztési, Idegenforgalmi, Környezetvédelmi és Vagyonügyi Bizottság 41/2023. (VII.28.) határozatában elrendelt liciteljárás útján értékesítését az ingatlanforgalmi értékbecslésben szereplő 3.900.000,- Ft 25%-ával csökkentett, 2.925.000,- Ft induló vételáron.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy hatalmazza fel a polgármestert az önkormányzat ügyvédje által elkészítendő adásvételi szerződés aláírására.

**Felelős:** Kiss Péter bizottsági elnök a képviselő-testület elé terjesztésért

**Határidő:** Képviselő-testületi ülés időpontja

További hozzászólás, észrevétel nem érkezett, ezért Sas Norbert, a bizottságlevezetőelnöke megköszöni mindenki jelenlétét és a nyilvános bizottsági ülést 14 óra 22 perckor berekeszti.

…………………………………………….. ……………………………………………...

Sas Norbert levezető elnök bizottsági tag

…………………………………………….. ……………………………………………...

Kiss Péter bizottsági elnök bizottsági tag